దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
బాలీవుడ్‌లోకి అడుగిడిన సీఎం వైఫ్
ఆమె ఓ రాష్ర్ట ముఖ్యమంత్రికి భార్య. వృత్తిరీత్యా బ్యాంకు ఉద్యోగి. అటు ఆఫీసులో.. ఇటు ఇంట్లో రెండు చోట్లా ఫుల్లు బిజీ. అంత బిజీ షెడ్యూల్లోనూ...
TNN | Updated:
Dec 28, 2015, 07:03PM IST
ఆమె ఓ రాష్ర్ట ముఖ్యమంత్రికి భార్య. వృత్తిరీత్యా బ్యాంకు ఉద్యోగి. అటు ఆఫీసులో.. ఇటు ఇంట్లో రెండు చోట్లా ఫుల్లు బిజీ. అంత బిజీ షెడ్యూల్లోనూ ఆమెకున్నపాటలు పాడాలనే ప్యాషన్ తనని బాలీవుడ్‌కి పరిచయం చేసింది. ఆమెవరో కాదు.... మహారాష్ట్ర ముఖ్యమంత్రి దేవేంద్ర ఫడ్నవీస్ భార్య అమృత ఫడ్నవీస్ . అవును.. మొదటి నుంచీ బాలీవుడ్ సర్కిల్లో కనిపించే అమృతకి ఇండస్ట్రీ ప్రముఖులతో పరిచయం, సాన్నిహిత్యం వుంది. కానీ తాజాగా ఆమే ఓ బాలీవుడ్ సెలబ్రిటీ అయిపోయింది. మాజీ కేంద్ర మంత్రి, మహారాష్ట్రకే చెందిన దివంగత బీజేపీ నేత గోపీనాథ్ ముండే జీవిత చరిత్ర ఆధారంగా ' సంఘర్ష్ యాత్ర ' అనే ఓ సినిమా తెరకెక్కుతోంది. ఈ సినిమా కోసం అమృత ఓ పాట పాడింది. ఇదే కాకుండా మరో రెండు బాలీవుడ్ సినిమాలకి పాటలు పాడిన అమృత.. తన బ్యాంకింగ్ జాబ్ మాత్రం వదులుకోనంటోంది. తాను పాటలు పాడింది కూడా వీకెండ్ రోజుల్లోనే కావడంతో తన ఉద్యోగానికి వచ్చిన ఇబ్బంది సైతం ఏమీ లేదు. జాబ్ ఫస్ట్.. తర్వాతే సింగింగ్ అంటున్న అమృత, తన స్వస్థలమైన నాగ్‌పూర్‌ని, అక్కడి ఫ్రెండ్స్‌ని ఎంతో మిస్ అవుతున్నట్లు ఆవేదన వ్యక్తంచేశారు.